Allir anda léttar yfir að lífsbjörg varð við Langjökul að þessu sinni þótt teflt hafi verið á tæpasta vað af skipuleggjendum vélsleðaferðarinnar . Hvers vegna tóku þeir þessa áhættu ? Á vefsíðunni visir.is segir að það sé fyrirtækið Mountaineers of Icleand sem stóð fyrir því þriðjudaginn 7. janúar kl. 13 að fara með 39 manna hóp ferðamanna í vélsleðaferð á Langjökul . Um klukkan 20.00 að kvöldi þriðjudagsins voru um 300 manns og 57 tæki björgunarsveita á Suður - og Suðvesturlandi send á vettvang til að bjarga fólkinu sem hafði grafið sig í fönn ef marka mátti fréttir þá um kvöldið . Slysavarnafélagið Landsbjörg sendi þessa mynd frá sér aðfaranótt 8. janúar og sýnir hún björgunarmenn að störfum við Langjökul . Virkjuð var aðgerðastjórn lögreglustjórans á Suðurlandi ásamt samhæfingarstöð ríkislögreglustjóra í Skógarhlíð í Reykjavík . Fjöldahjálparstöð var opnuð í Gullfosskaffi þar sem lögregla , heilbrigðisstarfsfólk frá Heilbrigðisstofnun Suðurlands og viðbragðshópur fjöldahjálpar hjá Rauða krossinum bjó sig undir að taka á móti fólkinu . Í fréttum segir að rúmlega 00.30 aðfaranótt miðvikudags 8. janúar , tæpum 12 tímum eftir að ferðin hófst , hafi fyrstu björgunarsveitarmennirnir komið að ferðamönnunum sem voru fastir uppi við Langjökul . Klukkan 08.00 að morgni miðvikudags 8. janúar , 12 tímum eftir að björgunarsveitir voru virkjaðar , sagði á Facebook-síðu lögreglunnar á Suðurlandi : „ Laust fyrir klukkan 8 komu björgunarsveitir með síðustu ferðamennina í fjöldahjálparstöðina í Gullfosskaffi . Eins og fyrr hefur komið fram er enginn alvarlega slasaður . Framundan er vinna við að koma fólki á hótel sín . Enn er nokkur fjöldi björgunarmanna á leið af fjöllum . Veður og færð en enn slæmt og tefur það för þeirra . “ Veðurstofa Íslands varaði við slæmu veðri þriðjudaginn 7. janúar . Gul viðvörun gilti og talað var um blindu og hríð á hálendinu , ekkert ferðaveður . Engu að síður var farið með hóp þar sem yngsti þátttakandinn var sex ára upp að eða upp á Langjökul á vélsleðum . Rögnvaldur Ólafsson , lögreglufulltrúi hjá almannavarnadeild ríkislögreglustjóra og forsvarsmaður samhæfingarstöðvarinnar í Skógarhlíð , segir að störfum í samhæfingarstöðinni hafi lokið klukkan 04.00 að morgni miðvikudags . Á mbl.is er Rögnvaldur spurður hvort ferðaþjónustufyrirtækinu hafi ekki mátt vera ljóst að ekkert ferðaveður yrði á svæðinu . Rögnvaldur segist gera ráð fyrir því að atvikið verði rannsakað . „ Ég á ekki von á öðru en að lögreglan á Suðurlandi muni rannsaka þetta mál . Eftir því sem ég kemst næst var landið allt undir gulri viðvörun í gær og mér finnst það eitt og sér tilefni til að endurmeta allt svona . “ Á mbl.is er rifjað upp miðvikudaginn 8. janúar að fyrirtækið Mountaineers of Iceland hafi verið dæmt til að greiða 700 þúsund krónur í bætur til ástralskra hjóna vegna verulegs gáleysis leiðsögumanna í ferð á vegum fyrirtækisins í janúar 2017 . Allir anda léttar yfir að lífsbjörg varð við Langjökul að þessu sinni þótt teflt hafi verið á tæpasta vað af skipuleggjendum vélsleðaferðarinnar . Hvers vegna tóku þeir þessa áhættu ? Hafa þeir eitthvað sér til málsbóta ?